**Aelod Grŵp Trawsffurfio Gwasanaeth Anabledd Dysgu Gwynedd**

Mae’r Grŵp Trawsffurfio Anabledd Dysgu yn awyddus i gael aelodau lleyg i fod yn rhan o’r Grŵp. Noder mai rôl gwirfoddol ydyw.

Pwrpas y Grŵp Trawsffurfio Anabledd Dysgu yng Ngwynedd ydi:

* Sicrhau fod darparwyr / budd-ddeiliaid ac unigolion yn cydweithio a chyd-gynhyrchu’r gwaith o ddatblygu a chomisiynu gwasanaethau ar gyfer oedolion efo anabledd dysgu yng Ngwynedd.
* Rhannu gwybodaeth
* Penderfynu beth ydi blaenoriaethau’r maes anabledd dysgu am y flwyddyn.
* Gweithio ar y cyd i ddatblygu Asesiad Anghenion.
* Cefnogi a chyfrannu at yr agenda rhanbarthol.
* Ymateb ar y cyd i heriau newydd.
* Datblygu cyfleoedd ar y cyd a datblygu gwasanaethau ar sail y Ddeddf newydd.
* Edrych ar ffyrdd i oresgyn rhwystrau.
* Adnabod cryfderau gwasanaethau

**1. Pwrpas y rôl**

Fel rhan o ymrwymiad y Gwasanaeth Anabledd Dysgu i gynnwys cymunedau mewn hybu llesiant ein dinasyddion, hoffwn gael Aelodau Lleyg gwirfoddol i fod yn rhan o’r Grŵp yma. Bydd y rôl yn cynnwys dod a phersbectif mwy sylfaenol i waith y Grŵp; i feddwl fel aelod o’r cyhoedd; ac i chwarae rhan yn natblygiad ein gwaith fel Grŵp Trawsffurfio.

**2. Prif ddyletswyddau**

Bydd y prif ddyletswyddau yn cynnwys:

* Mynychu a chyfrannu yn flynyddol i 5 cyfarfod hanner diwrnod o’r Grŵp Trawsffurfio;
* Cefnogi ymrwymiad cyhoeddus cryfach er mwyn hybu gwaith y Grŵp;
* Herio’r gwaith a ymgymerir gan y Grŵp; a
* Helpu i wneud cysylltiadau rhwng y Grŵp a grwpiau cymunedol.

**3. Manyleb Person**

Mae’n rhaid i aelodau lleyg:

* fyw yng Ngwynedd;
* fod â diddordeb yn y maes yma;
* ddatgan unrhyw gysylltiad blaenorol gydag asiantaethau neu aelodau etholedig;
* fod efo’r gallu i gyfathrebu’n effeithiol mewn cyfarfodydd a’r hyder i ofyn cwestiynau a herio pobl mewn ffordd adeiladol;
* ymrwymo i wella canlyniadau ein dinasyddion;
* ymrwymo i’r gwerthoedd a’r weledigaeth a sefydlir gan y Grŵp;
* ddangos ymrwymiad i gydraddoldeb ac amrywiaeth oddi fewn i’w profiad bywyd eu hunain ac wrth hybu canlyniadau ein dinasyddion;
* arddangos dealltwriaeth o ddelio efo data sensitif a chyfrinachol.

**4. Recriwtio a dethol**

Bydd aelodau lleyg yn cael eu penodi yn dilyn sgwrs anffurfiol gyda’r rheolwyr (manylion wedi eu cynnwys isod, i drafod yr hyn maent yn gallu ei gyfrannu i’r Grŵp.

Gofynnir i’r ymgeiswyr llwyddiannus i arwyddo cytundeb cyfrinachedd cyn dechrau ar y rôl.

**5. Anwytho, hyfforddi a chefnogaeth**

Mae pob aelod newydd o’r Grŵp yn gallu derbyn briff sylfaenol ar swyddogaeth y Grŵp a dyletswyddau aelodau’r Grŵp. Gall hyn gynnwys trafod unrhyw anghenion hyfforddi a dysgu.

Bydd trefniant ‘cyfeillio’ yn ei le ar gyfer pob aelod lleyg, a fydd yn cynnwys cyfarfod gydag aelod o’r Grŵp cyn/ar ôl bob cyfarfod i ddarparu a briffio fel bo’r angen.

Gall aelodau llwyddiannus gyfarfod gyda Chadeirydd y Grŵp unwaith y flwyddyn os ydyn eisiau, i drafod eu datblygiad.

**6. Treuliau**

Rôl gwirfoddol ydyw, er y bydd costau teithio yn cael eu had-dalu. Oherwydd cyfyngiadau Covid ar hyn o bryd, cynhelir y cyfarfodydd ar lein (drwy Zoom neu Microsoft Teams). Gallwn gynorthwyo unrhyw un sydd angen unrhyw gyfarpar / technoleg fel eu bod yn gallu ymuno.

**7. Penodiad a chyfnod rhybudd**

Mae’r penodiad am gyfnod o ddwy flynedd a bydd yn cael ei adolygu’n flynyddol. Gellir terfynu’r penodiad ar unrhyw amser gyda disgwyliad o gyfnod rhybudd o 1 mis o’r naill ochr.

Am ragor o wybodaeth cysylltwch â:

Helen Fôn Owen ar 01286 6826751 ([helenfonowen@gwynedd.llyw.cymru](mailto:helenfonowen@gwynedd.llyw.cymru)) neu

Alun Williams ar 01286 679476 ([alungwilymwilliams@gwynedd.llyw.cymru](mailto:alungwilymwilliams@gwynedd.llyw.cymru))

Dyddiad cau ar gyfer ceisiadau: 30 Mehefin 2021